พอดีว่าเป็นคนที่เป็นตกขาวมาเป็นเวลานานมากแล้วค่ะ ประมาน 6-7 ปีได้ แล้วเป็นทุกวัน มีกลิ่นบ้างบางครั้งยิ่งเวลาใกล้หมดประจำเดือนกลิ่นจะแรงมากค่ะ และเวลามีเพศสัมพันธ์ก็จะไม่มั่นใจมากๆ ควรไปพบเเพทย์มั้ยคะ หรือมีวิธีแก้ไขเบื้องต้นยังไง พอดียังไม่พร้อมพบแพทย์ค่ะ
สวัสดีค่ะ การมีตกขาวที่มีกลิ่นเหม็น อาจเกิดจาก1. การติดเชื้อแบคทีเรียในช่องคลอด (bacterial vaginosis) ตกขาวมักมีสีเทาขุ่น หรือขาวขุ่น มีกลิ่นเหม็นเหมือนคาวปลา ปริมาณตกขาวมาก มักไม่ค่อยมีอาการคัน แต่อาจรู้สึกแสบและระคายเคืองได้สาเหตุที่ทำให้เกิด เช่นการสวนล้างช่องคลอดบ่อยไป หรือใช้สบู่หรือน้ำยาที่มีความรุนแรง หรือเกิดจากการทานยาปฏิชีวนะฆ่าเชื้อบ่อยๆ นอกจากนี้ในผู้ที่มีเพศสัมพันธ์จะเกิดจากการมีเพศสัมพันธ์มากกว่า 1 คน หรือมีการเปลี่ยนคู่นอน แต่ไม่จัดเป็นโรคติดต่อทางเพศสัมพันธ์ค่ะ เพราะฝ่ายชายจะไม่ได้ติดเชื้อชนิดนี้ไปด้วย ซึ่งหากอาการตกขาวเกิดจากสาเหตุนี้ การรักษาคือการทานยาปฏิชีวนะฆ่าเชื้อ เช่นเมโทรนิดาโซล(metronidazole)คลินดามัยซิน(clindamycin)เป็นต้น2.การติดเชื้อปรสิต ถือเป็นโรคติดต่อทางเพศสัมพันธ์ จะทำให้มีอาการแสบ คัน เจ็บในช่องคลอดและอวัยวะเพศภายนอก ตกขาวจะมีกลิ่นเหม็นคาว มักมีสีเขียว หรือมีฟองปน3. ติดเชื้อหนองในแท้หรือหนองในเทียม ตกขาวมักมีสีเหลืองหรือเขียว มีกลิ่นเหม็นมีอาการเจ็บในช่องคลอด และเจ็บขณะปัสสาวะและขณะมีเพศสัมพันธ์ หากเชื้อเข้าสู่มดลูกก็จะทำให้เกิดมดลูกอักเสบ และทำให้มีอาการปวดท้องน้อย และอาจมีไข้ร่วมด้วยได้4.มะเร็งปากมดลูกมะเร็งเยื่อบุโพรงมดลูก ตกขาวมักมีเลือดปน มีกลิ่นเหม็น นอกจากนี้มักมีเลือดออกขณะมีเพศสัมพันธ์ มีเลือดออกกะปริดกะปรอยดังนั้น หาก มีเฉพาะอาการตกขาวที่ผิดปกติอย่างเดียว ไม่ได้มีอาการแสบหรือคันช่องคลอดและอวัยวะเพศภายนอก ไม่มีอาการผิดปกติของการปัสสาวะ ไม่มีเจ็บขณะมีเพศสัมพันธ์ ไม่มีปวดท้องน้อย อาการตกขาวมีกลิ่นที่เป็นมานาน อาจเกิดจากการติดเชื้อแบคทีเรียในช่องคลอดได้อย่างไรก็ตาม หากเคยมีเพศสัมพันธ์และไม่เคยตรวจมะเร็งปากมดลูก ควรไปตรวจภายในหามะเร็งปากมดลูกและจะได้ทราบว่ามีการติดเชื้อแบคทีเรียในช่องคลอดหรือไม่ค่ะ และจะได้รับยารักษาที่ตรงกับโรคค่ะ